**R O M Â N I A** Proiect

**JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Direcția Fiscală Locală Târgu Mureș**

Nr. 2404 din 12.01.2023 Inițiator,

PRIMAR,

Soós Zoltán

**REFERAT DE APROBARE**

**a proiectului de hotărâre privind majorarea cu 300% a impozitului pe clădiri, începând cu anul 2023, pentru clădirea situată în Târgu Mureș, str. Cireșului, nr. 6, ca urmare a constatării stării tehnice de clădire neîngrijită**

Potrivit prevederilor art. 489 alin. (5)-(8) din Legea nr. 227/2015 privind Codul fiscal, cu modificările și completările ulterioare, ale art. 168 din H.G. nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare, Consiliul Local poate majora impozitul pe clădiri cu până la 500% pentru clădirile neîngrijite, situate în intravilan, identificate conform criteriilor de încadrare în categoria clădirilor neîngrijite stabilite prin hotărâre a consiliului local.

Potrivit alin. (8) hotărârile consiliului local prin care se stabilesc aceste clădiri au caracter individual.

Prin H.C.L. nr. 4/2019, s-au aprobat criteriile de încadrare în categoria clădirilor neîngrijite, a clădirilor situate în intravilanul municipiului Târgu Mureş, pentru care se va aplica impozitul majorat, iar prin Dispoziția Primarului Municipiului Târgu Mureș nr. 634/2019 a fost aprobată Procedura de identificare şi încadrare pe criterii a clădirilor neîngrijite situate în intravilanul municipiului Târgu-Mureş, pentru care se va aplica impozitul majorat.

În vederea punerii în aplicare a procedurii mai sus menționate, au fost împuterniciți cu atribuții de control, angajați ai Direcției Poliției Locale Târgu Mureș, care au efectuat verificări pe teren și au identificat clădirile și terenurile neîngrijite, au efectuat fotografii, au identificat proprietarii, au completat Fișa de evaluare a aspectului clădirii/terenului, stabilind punctajul total, iar ulterior au emis somații proprietarilor.

Fişa de evaluare a clădirii situată în Târgu Mureș, str. Cireșului, nr. 6, a relevat starea tehnică nesatisfăcătoare a imobilului, încadrându-se astfel în categoria clădirilor neîngrijite, iar deficienţele nu au fost remediate de către proprietari până la data de 31 octombrie 2022.

În conformitate cu prevederile art. 489 al. 5, 6, 7 şi 8, coroborat cu art. 456 din Legea nr. 227/2015 privind Codul fiscal, cu modificările şi completările ulterioare, ale art. 168 din H.G. nr. 1/2016 pentru aprobarea normelor metodologice de aplicare a Legii nr. 227/2015 privind Codul fiscal, cu modificările şi completările ulterioare, ale H.C.L. nr. 4/2019 privind aprobarea criteriilor de încadrare în categoria clădirilor neîngrijite, conform Dispoziției Primarului Municipiului Târgu Mureș nr. 634/2019 privind aprobarea Procedurii de identificare şi încadrare pe criterii a clădirilor neîngrijite situate în intravilanul municipiului Târgu-Mureș,

Propunem: majorarea cu ­­­­­300% a impozitului pe clădiri începând cu anul 2023, pentru clădirea situată în Târgu Mureș, str. Cireșului, nr. 6.

**Director executiv,**

Szövérfi Lászlo

**Aviz favorabil**

D.J.C.A.A.P.L.

Buculei Dianora-Monica

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

**PROIECT**

**(**nu produce efecte juridice**)**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**INIȚIATOR,**

**PRIMAR,**

**SOÓS ZOLTÁN**

## H O T Ă R Â R E A nr. \_\_\_\_\_\_\_

**din \_\_\_\_\_\_\_\_\_\_\_\_\_\_\_\_\_\_ 2023**

privind majorarea cu 300% a impozitului pe clădiri începând cu anul 2023, pentru clădirea situată în municipiul Târgu Mureș, str. Cireșului,nr. 6, ca urmare a constatării stării tehnice de clădire neîngrijită

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

a) Referatul de aprobare nr. 2404/12.01.2023, inițiat de Primar, prin Direcția Fiscală Locală Târgu Mureș, privind majorarea cu 300% a impozitului pe clădiri începând cu anul 2023, pentru clădirea situată în municipiul Târgu Mureș, str. Cireșului,nr. 6, ca urmare a constatării stării tehnice de clădire neîngrijită;

b) Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* Art. 489 alin. 5-8 din Legea nr. 227/2015 privind codul fiscal, cu modificările și completările ulterioare;
* Pct. 168 din Hotărârea Guvernului nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare;
* Hotărârii Consiliului Local Municipal Târgu Mureș nr. 4/31.01.2019, privind aprobarea criteriilor de încadrare în categoria clădirilor neîngrijite, a clădirilor situate în intravilanul municipiului Târgu Mureș, pentru care se va aplica impozit majorat;
* Hotărârii Consiliului Local Municipal Târgu Mureș nr. 479/2022, privind impozitele și taxele locale pe anul 2023;
* Dispoziției Primarului nr. 634/21.02.2019 privind aprobarea Procedurii de identificare și încadrare pe criterii a clădirilor neîngrijite situate în intravilanul municipiului Târgu Mureș, pentru care se va aplica impozit majorat;
* Art. 87 alin. (3), art. 129 alin.(1), alin. (4) lit. ”c”, alin. (7) lit. ”k”, alin. (14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare:

**H o t ă r ă ş t e** :

**Art. 1.** Se aprobă majorarea cu 300% a impozitului pe clădiri începând cu anul 2023, pentru clădirea situată în municipiul Târgu Mureș, str. Cireșului,nr. 6, ca urmare a constatării stării tehnice de clădire neîngrijită aparținând proprietarilor identificați în Anexa, care face parte integrantă din prezenta hotărâre.

**Art. 2.** Cu aducerea la îndeplinire a prevederilor prezentei Hotărâri se încredinţează Direcția Fiscală Locală Târgu Mureș.

**Art. 3.** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ cu modificările și completările ulterioare, precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretarul general al Municipiului Târgu Mureş,**

**Bordi Kinga**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

ANEXA

la H.C.L. nr.\_\_\_\_\_\_

LISTA

cu proprietarii clădirii situate în Târgu Mureș, str. Cireșului, nr. 6, cărora li se aplică majorare impozitului pe clădiri cu 300%

|  |  |  |
| --- | --- | --- |
| Nr.  crt. | Numele și prenumele | Adresa clădirii |
| 1 | Oltean Georgeta | str. Cireșului, nr. 6 |
| 2 | Sînpetrean Liliana | str. Cireșului, nr. 6 |